Lav et referat af nedenstående tekst:

Tekst:
Klokken var 02.30 natten til lørdag, da ægteparret brat blev revet ud af en dyb søvn. - Der lød et vanvittigt højt brag, og jeg mærkede noget, der kom ned over mig, siger Pia Maria Larsen til TV2/NORD. Og hendes mand supplerer: - Det lød som en eksplosion og så kom der murbrokker og puds ned over os. Vi kunne høre en bilmotor køre lige ved sengen, siger Henning K. Jørgensen. Ind i huset, der ligger ud til Hadsund Landevej, var drønet en 23 årig mandlig bilist, der formentlig på grund af for høj fart, vurderer politiet, har mistet herredømmet over sit køretøj. - Bare lyden af vinduesviskerne, der kørte fra den side til den anden. Det kan næsten ikke beskrives, siger Pia Maria Larsen. Næsten mirakuløst kom hverken parret eller den unge bilist til skade ved uheldet. - Der må virkelig være nogen, der har holdt hånden over os. Det var så tæt på at gå rigtig galt, siger Pia Maria Larsen. Politiet har mistanke om, at den 23-årige var spirituspåvirket, da han kom på afveje. MØDT ÆGTEPARRET I MURBROKKERNE I TV 2/NORD LØRDAG KL. 19:30.

Referat:
Et ægtepar fra Lundby - lidt udenfor Aalborg - fik sig i nat en slem forskrækkelse. Først et kæmpe brag og så kom murstenene pludselig flyvende og overdængede parret, der lå i soveværelset.